Tomahook

Tomahook on Põhja-Ameerika indiaanlaste kerge sõjarelv. 

Tomahoogi vars on tavaliselt umbes 60 cm pikk ja traditsiooniliselt valmistatud hikkori-, saare või vahtrapuust.

Algselt oli tomahook kaheteraline kivikirves, 18. sajandi alguses valgeilt kaubitsejailt saadud üheteraline metallkirves, mille põhi oli kujundatud piibupeaks, kirve varres oli suitsukanal. 

Rahu sõlmimisel maeti tomahook pidulikult maha (sellest ütlus "sõjakirves maeti maha").

Sõna "tomahook" tuleneb väljasurnud pouhatani keele sõnast  tamahaac, mis on tuletatud ürgalgonkinikeelsest sõnajuurest temah- ('tööriistaga lõikama').

Viited

Kirved
Indiaanlased